  Майя Бывальцева Коронавирус инфекци вӧлмемен сэрен, Удмуртиын пиналъёслэн сӥзьыл каникулъёссы кемагес кыстӥськозы. Сыӵе пумкылъян кутӥзы 7-тӥ коньывуонэ элькун тӧролэн Александр Бречаловлэн кивалтэмез улсын ортчем оперативной штаблэн пумиськоназ, ивортӥз улосвыл тӧролэн но кивалтэтлэн пресс-лужбазы. Тросэз дыштӥсьёс черланы бадӟым кышкытлыко группае пыро, али висисьёслэн лыдзы кӧня ке йылӥз. Соин валче каникулъёсты одӥг арнялы кузьгес карыны кенешизы.  Со коллективъёсты люкыны, кусыпъёсты кулэстыны, озьыен, дышетӥсьёслэсь но, дышетскисьёслэсь но тазалыксэс утьыны луонлык сётоз Александр Бречалов, Удмуртилэн тӧроезКаникулъёс кузьгес луозы 1-11 классъёсын дышетскисьёслэн. Кин али шутэтске ни, соос дышетскыны арнялы бергес потозы. Нош кин каникулъёсы 19-тӥ коньывуонэ кошкыны кулэ вал, соос 12-тӥ коньывуонысен доразы кылёзы ни. Кин 2-тӥ шуркынмонысен шутэтскыны потэ вал, соослэн каникулъёссы 26-тӥ коньывуонэ кутскозы ни. Сыӵе пумкылъян кутэмен валче школаослэн кивалтӥсёссы анай-атайёслы, дышетскисьёслы дырыз-дыръя вераны кулэ, кыӵе вакытэ луозы каникулъёс, четвертьлы/триместрлы йылпумъянъёсъя аттестациез рыдъяны, санитарной куронъёсты быдэсъян сярысь валэктонъёс сётыны кулэ Светлана Болотникова, Удмуртиысь дышетонъя но тодосъя министр Озьы ик кенешонын кафеос но ресторанъёс 23 часысен 7 часозь ужаын кулэ ӧвӧл шуыса пумкылъян кутӥзы, вераськон уг мыны сиён-юонэз доре вайись но сьӧре кутон понна пӧрась огазеяськонъёс сярысь   Тегъёс: Дышетон Ижкар Удмуртия коронавирус пиналъёс каникулъёс  